recursal/SuperWikiNEXT-32B huggingface dataset:
**קוּרָה טֶה אִיפּסוּם** (בלטינית: **Cura te ipsum**) הוא ביטוי לטיני שמשמעותו "רפא עצמך" או "טפל בעצמך" ונמצא בשימוש אצל אנשי צוות רפואיים (רופאים בעיקר) כחלק מהאתיקה הרפואית.

לביטוי זה שני פירושים אפשריים

1. הפירוש המקובל - רופא שלא מטפל בעצמו ולא דואג לבריאותו לא יכול לטפל באחרים.
2. על אדם לרפא את עצמו (לתקן דרכיו) לפני שיטיף מוסר לאחרים. פירוש זה מתחבר למימרה בבשורה על פי לוקאס (פרק 6 פסוק 41) "ולמה זה אתה ראה את-הקסם אשר בעין אחיך ואת-הקורה בעינך לא תביט" ובתלמוד הבבלי (פעמיים: בבא בתרא א,ו (דף טו ע"ב) וערכין ג,ה (דף טז ע"ב)): "טול קורה מבין עיניך" (מקביל לביטוי התלמודי "קשוט עצמך תחילה").

מקור הביטוי בתרגום הלטיני לבשורה על-פי לוקאס, שם בפרק 4 פסוק 23 אמר ישו בבית הכנסת בנצרת "et ait illis utique dicetis mihi hanc similitudinem medice **cura te ipsum** quanta audivimus facta in Capharnaum fac et hic in patria tua ", ובתרגום פרנץ דליטש: "ויאמר אליהם הן תאמרו לי את-המשל הזה רופא **רפא את-עצמך** וככל אשר שמענו שנעשה בכפר-נחום עשה-כן גם-פה בעיר מולדתך" (על פי המסופר בכתבי הקודש הנוצריים, לוקאס, שנולד באנטיוכיה היה רופא במקצועו).
**גאליפריי** (באנגלית: **Gallifrey**) הוא כוכב לכת בדיוני מסדרת המדע הבדיוני הבריטית דוקטור הו וכוכב הבית של אדוני הזמן. הכוכב היה חלק מכוכב כפול (בשם "גרידלוק") שהוא חלק מקבוצת הכוכבים קסטבורוס (מוזכר בפרקים "הפירמידות של מאדים", "מתקפת הסייברמנים" ו"מסע הארורים"), ב"קואורדינטות גלקטיות עשר אפס אחת-עשרה אפס אפס על אפס שתיים ממרכז האפס הגלקטי" (מוזכר ב"פירמידות של מאדים (1975), "מעגל מלא" (1980), ובאופן חלקי ב"משפחת הדם" (2007)).

במהלך העשור הראשון של הסדרה, שמו של כוכב הבית של הדוקטור לא נחשף, על אף שהכוכב הוצג לראשונה ב"משחקי המלחמה" (1969) במהלך משפטו של הדוקטור. שמו של הכוכב צוין לראשונה ב"לוחם הזמן" (1973). בסדרה אף פעם לא מוצהר באופן ברור שהכוכב גאליפריי מוצג. מאחר שאל הכוכב מגיעים לרוב על ידי מסע בזמן, הזמן בו מוצג הכוכב יכול להיות בכל זמן בעבר או בעתיד של כדור הארץ לפני השנה 100 טריליון, שאליה אדוני הזמן מעולם לא הגיעו.

מיקומו של הכוכב בסדרה המחודשת (מ-2005 ואילך) נחשף בהדרגה במהלך שלוש השנים הראשונות לסדרה. בעונה הראשונה, נרמז שהכוכב נהרס יחד עם אימפריית הדאלקים על ידי הדוקטור במהלך מלחמת הזמן. לכוכב לא התייחסו בשמו עד ספיישל חג המולד של 2006, הוא תואר בפלאשבק ב"צליל התופים" (פרק סיום העונה השלישית), והיה חלק חשוב בעלילת הספיישל "סוף הזמן". הכוכב הופיע לזמן קצר בפרק סיום העונה השביעית, "שמו של הדוקטור", שבו הוצג הרגע בו הדוקטור הראשון וסוזן (נכדתו של הדוקטור) גונבים את הטארדיס. בסוף ספיישל החמישים שנה לסדרה, "יומו של הדוקטור", נחשף שהכוכב שרד, על אף שקפא בזמן והועתק למימד אחר.
**סם בראונבק** (באנגלית: **Sam Brownback**; נולד ב-12 בספטמבר 1956) הוא פוליטיקאי ודיפלומט אמריקאי חבר המפלגה הרפובליקנית. כיהן כשגריר העליון של ארצות הברית לענייני חופש דת בינלאומי (אנ'). קודם לכן כיהן כמושל קנזס וכסנאטור וחבר בית הנבחרים של ארצות הברית.

ביוגרפיה
--------

בראונבק נולד בקנזס בנם של ננסי ורוברט. הוא גדל בחווה חקלאית ועסק בנעוריו בגידול חזירים. בתקופת לימודיו בתיכון נבחר לנשיא תנועת החקלאים הצעירים של קנזס ובשנים 1976 עד 1977 כיהן כסגן נשיא התנועה באמריקה כולה. ב-1978 סיים תואר ראשון בכלכלה חקלאית באוניברסיטת המדינה של קנזס. ב-1982 סיים תואר JD במשפטים מאוניברסיטת קנזס. לאחר הלימודים עבר בחברת עורכי דין במנהטן שבקנזס ולימד דיני חקלאות באוניברסיטת המדינה של קנזס. ב-1986 מונה למזכיר החקלאות של קנזס, הצעיר ביותר לכהן בתפקיד זה בתולדות המדינה. ב-1990 עבר לוושינגטון שם שימש עמית בתוכנית לקידום מנהלים-חקלאים במשרד הסחר של משרד הרשות המבצעת.

ב-1994 נבחר לנציג המחוז ה-2 של קנזס בבית הנבחרים של ארצות הברית הוא כיהן בתפקיד מינואר 1995 עד נובמבר 1996. לאחר שבוב דול התפטר מתפקידו כחבר הסנאט של קנזס בעקבות התמודדותו בבחירות לנשיאות ארצות הברית, נבחר בראונבק למועמד המפלגה הרפובליקנית וניצח בבחירות הכלליות את ג'יל דוקינג ברוב של 53.9%. הוא נבחר לכהונות נוספת ב-1998 וב-2004 ברוב של 69.2%. בינואר 2007 הכריז על כוונתו להתמודד בבחירות לנשיאות ארצות הברית 2008, הוא פרש מהמירוץ באוקטובר 2007 עוד בטרם החלו ההצבעות בבחירות המוקדמות של המפלגה הרפובליקנית והודיע על תמיכתו במועמדותו של ג'ון מקיין. ב-2010 נבחר למושל קנזס ברוב של 63.3% והושבע לתפקיד בינואר 2011. ב-2014 נבחר לתקופת כהונה שנייה ברוב של 49.8%. ב-2018 מונה על ידי הנשיא דונלד טראמפ להיות שגריר העליון של ארצות הברית לענייני חופש דת בינלאומי. לשם כך הוא התפטר מתפקידו כמושל והוחלף על ידי סגנו ג'ף קולייר.

חיים אישיים
-----------

בראונבק נשוי למרי אותה הכיר בתקופת לימודיהם באוניברסיטת קנזס, הם הורים לחמישה ילדים, שניים מהם מאומצים.

קישורים חיצוניים
----------------

ויקישיתוף מדיה וקבצים בנושא **סם בראונבק** בוויקישיתוף
* סם בראונבק, ברשת החברתית פייסבוק
* סם בראונבק, ברשת החברתית טוויטר
* סם בראונבק באתר מושל קנזס
* Get to Know Sen. Sam Brownback, אתר ABC
* סם בראונבק באתר המדריך הביוגרפי של הקונגרס של ארצות הברית (באנגלית)
* סם בראונבק, באתר אנציקלופדיה בריטניקה (באנגלית)

הערות שוליים
------------

1. ↑  Pappas, Alex (25 בינואר 2018). "Kansas Gov. Sam Brownback resigns to take Trump administration role". Fox News. נבדק ב-22 במרץ 2018. `{{cite news}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007345235405171
* GND: 1197145621
* ISNI: 0000 0001 1458 8608
* LCCN: n88238874
* NLP: A35592084
* SNAC: w61v613s
* US Congress: B000953
* VIAF: 165731901
* WorldCat: lccn-n88238874

 |
**נִפּוּי שְׁגִיאוֹת**, **נִפּוּי תְּקָלִים** או בקיצור **ניפוי** (באנגלית: **debugging**, **דִּיבָּגִינְג**; בעברית: **דִּיבּוּג**), הוא תהליך שיטתי של איתור והפחתת באגים (תקלים) בתוכנת מחשב או בחומרה אלקטרונית, כדי לגרום להם לפעול כפי שתוכננו. ככל שמתקיימים יותר קשרים בין תת-מערכות או שהמערכת חסרת סדר, כך תהליך ניפוי השגיאות יהיה קשה יותר.

באופן כללי, תהליך ניפוי השגיאות הוא משימה מסורבלת ומעייפת. הקושי בניפוי שגיאות בתוכנה משתנה רבות בין שפת התכנות שבה השתמשו בתיכנות אותה מערכת ובכלים הקיימים לצורך הניפוי כגון מנפה שגיאות. מנפי שגיאות הם כלים אשר מאפשרים למתכנת לעקוב אחרי ההרצה של תוכנית, לעצור אותה, להתחיל אותה מחדש, להריץ אותה בהילוך איטי, לשנות ערכים בזיכרון ואפילו במקרים מסוימים לחזור אחורה בזמן.

באופן עקרוני שפות תכנות עיליות, כגון Java, הופכות את ניפוי השגיאות לקל יותר, כיוון שהן כוללות אפשרויות כמו טיפול בחריגות (exception handling) שמקל על זיהוי הקוד שבגללו התוכנית פועלת בצורה פגומה. עם זאת, במקרה של תכנות מונחה אירועים שממומש בשפות אלו קיים קושי לעקוב אחרי התהליכים בשל העובדה כי התוכנה פועלת באופן שאיננו רציף, גם ריבוי נימים בתוכנית או תקשורת בין תוכניות שונות גורם לבעיה דומה. בשפות תכנות אשר נוגעות יותר בחומרה ובהגדרות בסיסיות (low level), כגון שפות התכנות C או שפת סף, באגים יכולים ליצור בעיות "שקטות" כמו - השחתת זיכרון, ותדיר קשה למצוא היכן הבעיה הראשונית החלה; במקרים כאלה נדרש בדרך כלל שימוש בכלי ניפוי מורכבים.

לניפוי שגיאות של חומרה אלקטרונית (כגון חומרה של מחשב), תוכנות בסיסיות שמתייחסות בעיקר לחומרה (כגון BIOS) או קושחה (firmware), משתמשים באחד, או יותר, מהכלים הבאים: אוסצילוסקופ, מאבחן לוגי ואמולטור תוך־מעגלי (ICE). אמולטור זה יכול לתפקד בצורה דומה למנפה שגיאות של תוכנה, רק הפעם על תוכנה בסיסית וקושחה. שגיאה במיקרוקוד של מעבד עלולה לגרום לבאגים קשים במיוחד לגילוי, בין השאר בשל הצורך לבדוק אפשרויות רבות במיוחד והנטייה להתייחס אל המעבד כאל "קופסה שחורה".

ראו גם
------

* תכנות
* בדיקות תוכנה
* זיהוי פגמים
* מצביע-מסגרת (Framepointer)
* מספר קסם (תכנות)
* ניפוי שגיאות באמצעות ברווז גומי
* נקודת עצירה

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **דבוג** |
| ויקישיתוף תמונות ומדיה בוויקישיתוף: **ניפוי שגיאות** |

* ניפוי שגיאות אחורנית בזמן - הכול על ניפוי שגיאות (אנגלית)
* תמי לפידות, "ניפוי שגיאות", בירחון "הבטים בהוראת מדעי המחשב", גיליון דצמבר 1996, עמודים 13–25, בהוצאת משרד החינוך ומטה המרכז להוראת המדעים.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007543228905171
* LCCN: sh85036145

 |
לה ריטה מיצוקו (פרד שישן וקתרין רנז'ה)
**לֶה ריטה מיצוּקוֹ** (בצרפתית: **Les Rita Mitsouko**) היו להקת פופ רוק צרפתית מורכבת מצמד מוזיקאים: נגן הגיטרה פרד שישן והזמרת קתרין רנז'ה.
הם הופיעו לראשונה תחת השם הזה במועדון ז'יבוס בפריז בשנת 1980.
הם הפכו בהמשך לאחת מהתופעות המוזיקליות המוערכות ביותר בצרפת.
סינגל הבכורה שלהם "Marcia Baila" שהופק על ידי קוני פלנק, הגיע למקום השני במדרג הסינגלים בצרפת בשנת 1984. אחר כך הם שיתפו פעולה עם המפיק טוני ויסקונטי ביצירת שני אלבומים:No Comprendo ו- Marc & Robert.
בהמשך "Singing in the Shower" שבוצע יחד עם ספארקס הפך ללהיט בצרפת והושמע תכופות בתחנות הרדיו לריקודים בארצות הברית בשנת 1988. איגי פופ שיתף איתם פעולה
ב-Système D ושר יחד עם קתרין רנז'ה ב-"My Love Is Bad"
קיום הלהקה הסתיים עם בשנת 2007 עם מותו של פרד שישן מסיבוכים של סרטן.
קתרין רנז'ה יצא לסיור הופעות תחת הכותרת "קתרין רנז'ה שרה לה ריטה מיצוקו ויותר" ופרצה בקריירה של זמרת סולו.

היסטוריה
--------

קתרין רנז'ה ופרד שישן נפגשו בפריז בשנת 1979. שישן היה בעבר נגן הגיטרה של להקת הרוק הצרפתית "גזולין" ויצא זה עתה מכלא אחרי פרשת סמים.
קתרין רנז'ה השתתפה אז כזמרת בקומדיה המוזיקלית *Flashes rouges* מאת מארק'או (Marc'O) וז'נבייב ארווה. כשהם מחוסרי פרנסה עזבו שניהם את מסגרתם הקודמת ואחרי שבוע של חזרות ביחד הציע שישן לרנז'ה להקים איתו צמד רוק. תחת שם העט ספרא Sprats הם הלחינו את שיריהם הראשונים והופיעו בברים, במסעדות והאולמות קטנים, כמו "ז'יבוס"

ב-1980 הלחינו וביצעו את שיר הנושא 'Aux limites de la mer במחזה של ארמנדו ליאמס
בבימוי קתרין דאסטה ועם מרגיה מורטו. ב-1981 הם אימצו את השם Rita Mitsouko ויצאו לסיורם הראשון בארצות הברית כלהקת חימום של הלהקה הניו יורקית Indoor Life.
הם חתמו על החוזה הראשון שלהם עם בית התקליטים וירג'ין צרפת והוציאו את התקליט 45 T הראשון - *Minuit dansant*.
הצמד ביצע בהמשך את המוזיקה למופע הריקוד *Pôle à pôle*, עם הרקדנים מרי-כריסטין גאורגיו ואלן ביפאר לרגל ביאנלת המחול בליון ב-1983.

דיסקוגרפיה
----------

* 1984 - Rita Mitsouko
* 1986 - No Comprendo
* 1988 - Marc & Robert
* 1993 -Système D
* 2000 - Cool Frénésie
* 2002 -La Femme trombone
* 2007 - Variéty

קישורים חיצוניים
----------------

ויקישיתוף מדיה וקבצים בנושא **לה ריטה מיצוקו** בוויקישיתוף
* 

* אתר האינטרנט הרשמי של לה ריטה מיצוקו
* לה ריטה מיצוקו, ברשת החברתית פייסבוק

* לה ריטה מיצוקו, ברשת החברתית טוויטר

* לה ריטה מיצוקו, ברשת החברתית אינסטגרם

* לה ריטה מיצוקו, סרטונים בערוץ היוטיוב

* באתר הסרטים IMDb

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX4575012
* BnF: cb13906184q (data)
* GND: 10283986-4
* ISNI: 0000 0001 2152 1268
* LCCN: no00038882
* MusicBrainz: 0bfe360b-4abf-4750-962c-981cc5bfc4cf
* SUDOC: 077443659
* VIAF: 125629215
* WorldCat: lccn-no00038882

 |
**ולריאן אלכסנדרוביץ' פרולוב** (ברוסית: **Валериан Александрович Фролов**; 5 בנובמבר 1892 - 6 בינואר 1961) היה מפקד בכיר בצבא האדום אשר פיקד על כוחות במהלך מלחמת העולם השנייה.

ביוגרפיה
--------

### תחילת דרכו

פרולוב נולד ב-5 בנובמבר 1892 בסנקט פטרבורג, האימפריה הרוסית. הוא התגייס לצבא האימפריה הרוסית ב-1915, ובמהלך מלחמת העולם הראשונה לחם כמש"ק ומפקד מחלקה בחזית המזרחית, ואף נפצע. ב-1918 התגייס לצבא האדום, וב-1919 הפך לחבר במפלגה הקומוניסטית של ברית המועצות. במהלך מלחמת האזרחים ברוסיה לחם כמפקד גדוד. ב-1924 סיים קורס קצינים, וב-1932 סיים את האקדמיה הצבאית פרונזה. במאי של אותה שנה מונה למפקד הרגימנט ה-46. הוא לחם במלחמת האזרחים בספרד כמתנדב בבריגדות הבינלאומיות. בנובמבר 1936 מונה לראש מטה הדיוויזיה ה-54, וביוני 1937 מונה למפקד הדיוויזיה ה-16. בינואר 1937, ובינואר 1939 הועבר לפקד על הקורפוס הראשון. ב-21 באוקטובר של אותה שנה מונה למפקד הארמייה ה-14 ולחם עמה במלחמת החורף כנגד פינלנד. ב-4 ביוני 1940 הוא הועלה לדרגת לייטננט גנרל

### מלחמת העולם השנייה

 ערך מורחב – **מלחמת העולם השנייה**  

פרולוב המשיך לפקד על הארמייה גם בתחילת המתקפה הגרמנית כחלק מהחזית הצפונית של מרקיאן פופוב. ב-23 באוגוסט 1941, בעקבות פיצולה של החזית הצפונית, הופרשו חלק מכוחות החזית ליצירת חזית חדשה שנודעה בשם "חזית קרליה" ופרולוב מונה למפקדה. פרולוב המשיך לפקד על החזית לאורך רוב המלחמה. החזית שלו הגנה על הגזרה בין ימת לדוגה והנהר סוויר עד לאוקיינוס הקרח הצפוני באזור מורמנסק. החזית השתתפה במלחמת ההמשך והשתתפה בקרבות כנגד צבא פינלנד והוורמאכט. ב-28 באפריל 1943 הועלה לדרגת גנרל פולקובניק. ב-1944 השתתפה החזית שלו יחד עם חזית לנינגרד בהתקפה הסופית על פינלנד, שהובילה לכיבוש שטח גדול יחסית של 100 ק"מ. המתקפה נבלמה בסופו של דבר מבלי שהסובייטים הצליחו לכבוש את פינלנד עצמה, ובפברואר של אותה שנה מונה קיריל מרצקוב למפקד החזית. פרולוב המשיך לשמש כסגן מפקד החזית עד דצמבר, עת מונה למפקד המחוז הצבאי הים הלבן.

### אחריתו

פרולוב המשיך להחזיק בתפקיד מפקד המחוז הצבאי הים הלבן עד אפריל 1948. ב-28 במאי 1949 הוא מונה למפקד המחוז הצבאי ארכנגלסק, וביולי 1951 הוא הוחזר לפקד על המחוז הצבאי הים הלבן. הוא פרש מהצבא ב-1956. הוא נפטר בלנינגרד ב-6 בינואר 1961 בגיל 65.

קישורים חיצוניים
----------------

ויקישיתוף מדיה וקבצים בנושא **ולריאן פרולוב** בוויקישיתוף
* ולריאן פרולוב באתר הגנרלים של מלחמת העולם השנייה (באנגלית)
* ולריאן פרולוב, באתר "Find a Grave" (באנגלית)
**שׂנונית השפלה** (שם מדעי: *Acanthodactylus schreiberi*) היא מין של שנונית ממשפחת הלטאיים, המזכירה במראה את שנונית הנחלים. היא נפוצה בישראל, קפריסין, לבנון וטורקיה.

מאפיינים
--------

צבעה צהבהב עד חום. לאורך גופה ישנם פסים אורכיים מנומרים המלווים בכתמים כהים ובהירים המופרדים על ידי פסים דקיקים בהירים. פסים אלה נהיים מטושטשים יותר עם ההתבגרות. אורכה לרוב עד 25 ס"מ, ובאורח נדיר - יותר מכך. כמו בשנונית הנחלים, אורכו של הזנב הוא כשני שלישים מאורך הגוף, ואף יותר (כאשר מדובר בזנב מקורי, כלומר, כזה שלא התחדש לאחר קטיעה). לקשקשי הגב יש קרינים, כשבחלקו האחורי של הזנב הם גדולים, וככל שמתקרבים לראש הם קטנים.

שנונית זו נראית בעיקר בבוקר. כשחם מאוד היא מסתתרת באזורים מוצלים או בתוך מחילתה, ובזמן החורף היא פועלת בשעות החמימות יותר של היום.

בארץ ישראל נפוץ התת-מין הסורי (syriacus), המצוי בחבל עזה ולאורך החוף מדרום עד לצפון בלבנון. באזורים הבנויים, השנונית אינה מצויה עוד. בישראל, שנונית השפלה נפוצה בקרקעות חוליות לרבות כורכר וחול כתום ("חמרה") לאורך מישור החוף, השרון, חוף הכרמל, מישור החוף הצפוני עד לגבול הלבנון. מצפון לנחל הירקון, היא תימצא גם בחולות ניידים מאוד, עד לעורף חוף הים ממש, ולעיתים באוכלוסיות הללו צבע הלטאות בהיר מאוד ומזכיר את שנונית החולות במבט ראשון. מדרום לנחל הירקון, קיימת חפיפה בתפוצת שנונית השפלה ושנונית החולות, ואנו עדים לחלוקה בין שני המינים ברמת תת-בתי הגידול שבשטח: שנונית החולות מאכלסת חולות נודדים ומיוצבים-למחצה, וככל שהחולות יותר מיוצבים (פחות נודדים) היא נעלמת ומחליפה אותה שנונית השפלה. בדרום מישור החוף, שני המינים הללו מהווים הלכה למעשה סמנים (אינדיקטורים) לרמת יציבות החולות, למשל במחקר ארוך-הטווח הנערך בשמורת חולות ניצנים. מחקר שנערך בעבר בחולות חולון מצא ששני המינים מסוגלים לחיות באותו אזור בזכות חלוקת משאבים שונה בכל מין, אשר מונעת תחרות ישירה בשנים בהן תנאי האקלים וכמות המזון ממוצעים; בשנת בצורת עלולה להיווצר תחרות ביניהם. 

הבדל ניכר בין שנונית השפלה לשנונית הנחלים הוא אצבעות הרגליים האחוריות, המשוננות בצורה פחותה בשנונית הנחלים.

בעונת הרבייה, הזכרים בולטים בפס צהוב ובזנבם המעובה. הזכרים והנקבות הצעירים בולטים בזנב תחתון ורוד עד אדמדם או כתמתם. אצל הנקבות הזנב הוא בצבע זה כל חייהן. חלק מהפרטים כהים יותר וחלק פחות, בדומה לזוחלים רבים אחרים. גחון הגוף לבן ומבריק בצבע כחלחל. הזכרים גדולים מהנקבות באופן ניכר. השנונית מטילה בין שש לשמונה ביצים באביב והן בוקעות לרוב כשמונה עד תשעה שבועות לאחר מכן. בדומה לשנוניות אחרות, הצעירות שבוקעות בעלות רגליים מוכתמות בכתמים עגלגלים.

שנונית השפלה נטרפת על ידי דורסים, חתולים, כלבים ונחשים. ההסוואה מקלה על ההתגוננות, אולם מרגע שכשלה, תגיב השנונית בריצה לצל הקרוב ביותר, או למחילה של שנונית אחרת.

קישורים חיצוניים
----------------

ויקישיתוף מדיה וקבצים בנושא **שנונית השפלה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ARKive
* NCBI
* GBIF
 |

הערות שוליים
------------

1. ↑  שנונית השפלה באתר הרשימה האדומה של IUCN
2. ↑  בעז שחם, **ניהול וממשק של דיונות וזוחלים: השלכות לגבי שחזור בתי גידול ואסטרטגיות שימור**. חיבור לשם קבלת תואר דוקטור לפילוסופיה, אוניברסיטת בן-גוריון בנגב, 2010
3. ↑  איתן אביטל, **חלוקת משאבים בין שני מיני לטאות מהסוג שנונית (*Acanthodactylus*) החיים באותו אזור חולות**. עבודת גמר לתואר מוסמך בזואולוגיה, האוניברסיטה העברית בירושלים, 1981
**שנות ה-30 של המאה ה-10** היו העשור הרביעי של המאה ה-10, החלו ב-1 בינואר 930 והסתיימו ב-31 בדצמבר 939.

אירועים בולטים בעולם
--------------------

פרק זה לוקה בחסר. אנא תרמו לוויקיפדיה והשלימו אותו. 
### מלחמה ופוליטיקה

#### מלחמות

* 933 - ויליאם לונגסורד דוכס נורמנדי מספח את איי התעלה לדוכסות נורמנדי
* 933 - בקרב אוסמה, כוח משותף של ממלכת לאון וממלכת קסטיליה הביס את כוח המורים.
* 939 - רמירו השני, מלך לאון הביס את כוח המורים וחליף קורדובה עבד אל רחמאן השלישי כמעט ונהרג. העיר מדריד נכבשה על ידי הכוח הנוצרי.

#### סכסוכים לאומיים ואזוריים

#### אירועים פוליטיים משמעותיים

* 930 - ייסוד האלת'ינגי, הפרלמנט האיסלנדי והנחשב כקדום ביותר בעולם.
* 15 בינואר 936 - לואי הרביעי, מלך צרפת מתחיל את כהונתו

כלכלה
-----

פרק זה לוקה בחסר. אנא תרמו לוויקיפדיה והשלימו אותו.

אסונות
------

פרק זה לוקה בחסר. אנא תרמו לוויקיפדיה והשלימו אותו.

התנקשויות, חיסולים, וניסיונות התנקשות
-------------------------------------

פרק זה לוקה בחסר. אנא תרמו לוויקיפדיה והשלימו אותו.

מדע וטכנולוגיה
--------------

פרק זה לוקה בחסר. אנא תרמו לוויקיפדיה והשלימו אותו.

תרבות פופולרית
--------------

פרק זה לוקה בחסר. אנא תרמו לוויקיפדיה והשלימו אותו.

אישים בולטים
------------

פרק זה לוקה בחסר. אנא תרמו לוויקיפדיה והשלימו אותו. 
### מנהיגי עולם בולטים

קישורים חיצוניים
----------------

ויקישיתוף מדיה וקבצים בנושא **שנות ה-30 של המאה ה-10** בוויקישיתוף

| עשורים במאה ה-10 |
| --- |
|  | << • 900–909 • 910–919 • 920–929 • 930–939 • 940–949 • 950–959 • 960–969 • 970–979 • 980–989 • 990–999 • >> |
שארל מלורן, דוכס מיין
**שארל מלורן, דוכס מיין** (בצרפתית: **Charles de Mayenne**;‏ 26 במרץ 1554 - 3 באוקטובר 1611) היה ממנהיגי הקתולים במלחמות הדת בצרפת.

ביוגרפיה
--------

שארל היה בנו השני של פרנסואה, דוכס גיז, ואחיו של אנרי הראשון, דוכס גיז. ב-1572 השתתף במצור על עיר הנמל לה רושל, שהייתה מעוזם של ההוגנוטים, וזכה בתואר דוכס מיין. ב-1574, כשאנרי דוכס אנז'ו (לעתיד מלך צרפת, אנרי השלישי) נבחר למלך פולין, התלווה אליו שארל מלורן, דוכס מיין במסעו לפולין. הוא שב לצרפת במהרה כדי לסייע לאחיו, אנרי הראשון, דוכס גיז. ב-1577 השתתף בקרבות נגד ההוגנוטים במלחמת הדת השישית, ושימש בתפקיד אדמירל עד 1582. ב-1585 התמנה למושל חבל בורגון, ודאג לתמיכת חבל זה בליגה הקתולית, שאנשיה לחמו נגד ההוגנוטים.

ב-12 במאי 1588 נמלט המלך אנרי השלישי מפריז, אחרי שהדוכס מגיז השתלט על העיר. המלך קרא לאספת המעמדות להתכנס בארמונו שבעיר בלואה. משהגיע הדוכס מגיז, הוא נרצח מיד בידי אנשי משמרו של המלך. ביום המחרת הוצא להורג גם אחיו הצעיר, לואי השני, הקרדינל מגיז. אחרי רצח שני אחיו (דצמבר 1588), הפך שארל מלורן, דוכס מיין, לראש הליגה הקתולית. הוא עשה הכנות לעלות על פריז, וגייס אנשי צבא בחבל בורגון ובחבל שמפאן. בעקבות רצח האחים גיז, התקוממה פריז נגד המלך, והפגנות רחוב קראו להדחתו.

שארל מלורן נכנס לפריז בפברואר 1589. הוא מינה את עצמו לממלא מקום ראש המדינה, ונשבע אמונים בפני הפרלמנט של פריז. המלך אנרי השלישי כרת ברית עם אנרי מלך נווארה (לעתיד מלך צרפת, אנרי הרביעי), ושניהם הטילו מצור על פריז. ב-1 באוגוסט 1589, בעת שהמלך הכין את צבאו למתקפה על פריז, הוא נפצע קשה בידי מתנקש, ומת ביום המחרת. שארל מלורן התבקש לקחת על עצמו את המלוכה, אך תמך בשארל הראשון, קרדינל דה בורבון, מועמדה של הליגה הקתולית למלך צרפת, שהיה אסיר של אנרי, מלך נווארה.

ב-21 בספטמבר 1589 הובס שארל מלורן בידי אנרי מלך נווארה בקרב ארק שהתחולל ליד חופי התעלה. פליפה השני, מלך ספרד שלח לעזרת שארל מלורן יחידות צבא שחנו בארצות השפלה, אולם ב-14 במרץ 1590 הוא ניגף שוב בקרב איברי בידי אנרי, מלך נווארה. באותה שנה נפטר בכלאו שארל הראשון, קרדינל דה בורבון, והקתולים הקיצוניים דרשו למנות למלך צרפת מועמד קתולי חדש. אך המתונים בקרב הקתולים, שחששו מהשתלטות בית הבסבורג על צרפת, ביקשו לקיים שיחות שלום עם אנרי, מלך נווארה ההוגנוטי, שעם מות המלך השלישי, הפך ליורש העצר החוקי של הממלכה.

שארל מלורן פתח בשיחות שלום עם אנרי, מלך נווארה, ודרש ממנו להפוך לקתולי כדי לזכות בתמיכתה של הליגה הקתולית. ב-25 ביולי 1593 קיבל על עצמו אנרי מלך נווארה את הדת הקתולית, וב-27 בפברואר 1594 נמשח למלך צרפת בקתדרלת שארטר בשם אנרי הרביעי. באוקטובר 1595 חתם שארל מלורן על הסכם שלום עם המלך אנרי הרביעי, שלפיו התמנה למושל חבל איל-דה-פראנס, וזכה לפיצוי כספי ניכר. בכך הליגה הקתולית הגיעה לקיצה, מה שהביא לסיום מלחמות הדת בצרפת ב-1598.

קישורים חיצוניים
----------------

ויקישיתוף מדיה וקבצים בנושא **שארל מלורן, דוכס מיין** בוויקישיתוף
* שארל מלורן, דוכס מיין, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007460166205171
* BNE: XX1176133
* BnF: cb12351136h (data)
* GND: 101898207
* ISNI: 0000 0000 7977 8077
* LCCN: nr93019125
* NKC: xx0195549
* NTA: 071012567
* SNAC: w6v426gg
* SUDOC: 032491824
* VcBA: 495/17078
* VIAF: 73927584
* WorldCat: lccn-nr93019125

 |
קסולידיס בפגישה עם שר החוץ האמריקאי ג'ון קרי בוושינגטון, 2013
**יואניס קסולידיס** (ביוונית: **Ιωάννης Κασουλίδης**; נולד ב-10 באוגוסט 1948) הוא פוליטיקאי קפריסאי, חבר במפלגת הימין-מרכז האספה הדמוקרטית. קסולידיס כיהן כהונה ראשונה כשר החוץ של קפריסין מ-1997 עד 2003, כהונה שנייה כשר החוץ מ-2013 עד 2018 ומכהן בכהונה שלישית מ-2022.

ביוגרפיה
--------

קסולידס נולד בניקוסיה שבקפריסין. הוא למד רפואה באוניברסיטת ליון בצרפת שם היה יושב ראש ארגון הסטודנטים הקפריסאים בצרפת. מ-1975 עד 1981 היה רופא ומרצה בבית חולים בלונדון. מ-1981 עד 1993 עסק כרופא בעיר הולדתו, ניקוסיה.

יואניס קסולידס שימש בתפקידים שונים במפלגת האספה הדמוקרטית, וכן כיהן כיו"ר ארגון הנוער של המפלגה. ב-1991, הוא נבחר כחבר בבית הנבחרים של קפריסין, ובמרץ 1993 הוא מונה על ידי הנשיא דאז גלפקוס קלירידיס כדובר הממשלה, תפקיד בו החזיק עד לחודש אפריל 1997 כאשר נתמנה לשר החוץ, כאשר במהלכו הוביל מאמץ לצירוף קפריסין ופיקח על תהליך האינטגרציה שלה באיחוד האירופי. הוא נשאר שר חוץ עד לסיום כהונתו של ממשל קלרידיס ב-2003. בהיותו שר החוץ. ב-2013 התמנה שנית כשר החוץ לאחר כהונתה של אראטו קזאקו-מרקוליס.

במרץ 2018 התפטר מתפקידו והחל לכהן כראש המועצה האסטרטגית של פרויקט מגשר אירו-אסיה.

לאחר התפטרות שר החוץ ניקוס כריסטודולידיס בינואר 2022, קסולידס מונה לקדנציה שלישית.

קישורים חיצוניים
----------------

ויקישיתוף מדיה וקבצים בנושא **יואניס קסולידס** בוויקישיתוף
* אתר האינטרנט הרשמי של יואניס קסולידס

הערות שוליים
------------

1. ↑  "President appoints Kasoulides as new Foreign Minister". *In-Cyprus*. 2022-01-10. נבדק ב-2022-02-24.

|  |  |
| --- | --- |
| בקרת זהויות עריכת הנתון בוויקינתונים | 
* GND: 121972860
* ISNI: 0000 0000 1265 6403
* LCCN: no2015098942
* NTA: 185539513
* SUDOC: 22477669X
* VIAF: 67336795
* WorldCat: lccn-no2015098942

 |
מחלף נווה אילן בעת הבנייה
**מחלף נווה אילן** הוא מחלף המחבר את כביש 1 וכביש 425 וממוקם סמוך ליישוב נווה אילן ומכאן שמו. המחלף מורכב מגשר בכביש 1 לשני הכיוונים החולף מעל כביש 425. ונותן גישה נוחה ליישובים הנמצאים בכביש 425: קריית יערים, נווה אילן, יד השמונה, וכן למערב הכפר אבו גוש.

היסטוריה
--------

עד שנת 1971 היה כביש 425 בקטע שבין המחלף דרך אבו גוש (היום כביש 3975), חלק מכביש ירושלים-תל אביב. באותה שנה נחנך קטע כביש 1 העוקף את אבו גוש, ובמקום הוקם צומת T בין כביש 425 לבין כביש 1. 

בשנת 2000, בוטל הצומת מאחר שהיה מוקד לתאונות דרכים. במקום לא הוקם רמזור, כדי לא לפגוע בזרימת התנועה בכביש 1, והרכבים הפונים בצומת היו צריכים לחצות את התנועה הכבדה במהירות. לאחר ביטול הצומת אפשרות התנועה הוגבלה רק לבאים מירושלים ופונים אל כביש 425 או ליוצאים מכביש זה לכיוון תל אביב. לבאים מכיוון תל אביב הגישה ליישובי הסביבה הייתה אפשרית רק דרך הכפר אבו גוש הסמוך, שהכניסה אליו הייתה דרך מחלף חמד.

בשנת 2012, כחלק מהעבודות לשדרוג כביש 1, נערך מכרז להקמת מחלף במקום. במרץ 2015 נחנך המחלף.

קישורים חיצוניים
----------------

ויקישיתוף מדיה וקבצים בנושא **מחלף נווה אילן** בוויקישיתוף

הערות שוליים
------------

1. ↑  יחיאל לימור, היום ייפתח כביש העוקף את אבו גוש, מעריב, 12 באוקטובר 1971
2. ↑  דוד חיון, ‏נחסמה הפניה שמאלה לאבו-גוש בכיוון הנסיעה ת"א-ירושלים, באתר גלובס, 3 באפריל 2000
3. ↑  קובי ישעיהו, ‏העבודות בכביש 1: שלוש חברות מתמודדות על מחלף נוה-אילן, באתר גלובס, 20 ביוני 2012
4. ↑  דניאל שמיל, רגע לפני פסח: מחלף נוה אילן ייפתח הלילה לתנועה, באתר TheMarker‏, 29 במרץ 2015

|  |  |  |
| --- | --- | --- |
| **הקודם**:**מחלף שורש** | **מחלפים בכביש 1** | **הבא**:**מחלף חמד** |
מריאן גולד בשנות ה-80
**מריאן גולד** (בגרמנית: **Marian Gold**; נולד ב-26 במאי 1954) הוא זמר ופזמונאי גרמני, שידוע כסולן של להקת הגל החדש הגרמנית אלפאוויל.

שנותיו הראשונות
---------------

גולד נולד ב-26 במאי 1954 בהרפורד, אז במערב גרמניה. בברלין הקים את להקת "צ'ינצ'ילה גרין" בסוף שנות השבעים, שכללה גם את עמיתו באלפאוויל לעתיד ברנהרד לויד.

אלפאוויל
--------

בשנת 1982 הוא הצטרף ללויד ופרנק מרטנס בלהקת Forever Young, שהפכה לאלפאוויל. בין השירים הידועים של אלפאוויל הם: "Forever Young", "Big in Japan", "Sounds Like a Melody", "Dance with Me" ו-"Jerusalem". הוא ידוע בזכות קול הטנור שלו. יצירתתיו הן בשפה האנגלית, והדבר תרם להצלחה הניכרת של אלפאוויל בבריטניה ובארצות הברית בשנות השמונים.

הוא החבר המייסד היחיד שנותר בלהקה, שאלבומה האחרון Strange Attractor יצא בשנת 2017.

סולו
----

אלבום הסולו הראשון של גולד, So Long Celeste, יצא בשנת 1992. באלבום נכללו גרסאות כיסוי ל-"The Shape of Things to Come" (במקור של The Headboys) ו-"One Step Behind You".

אלבום הסולו השני שלו, United, יצא בשנת 1996.

חיים אישיים
-----------

בסוף שנות השמונים התגורר גולד במינסטר עם אשתו לשעבר מנואלה.

לגולד שבעה ילדים מארבע נשים שונות.

קישורים חיצוניים
----------------

ויקישיתוף מדיה וקבצים בנושא **מריאן גולד** בוויקישיתוף
* 

* אתר האינטרנט הרשמי של מריאן גולד (באנגלית)

* מריאן גולד, במסד הנתונים הקולנועיים IMDb (באנגלית)

* מריאן גולד, באתר Last.fm (באנגלית)

* מריאן גולד, באתר AllMusic (באנגלית)

* מריאן גולד, באתר MusicBrainz (באנגלית)

* מריאן גולד, באתר Discogs (באנגלית)

* מריאן גולד, באתר Genius

* מריאן גולד, באתר SecondHandSongs

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX1085397
* BnF: cb13959680g (data)
* GND: 13438721X
* ISNI: 0000 0000 8350 8133
* MusicBrainz: b7718415-b72a-463f-86df-50e900a1e771
* NKC: xx0103407
* VIAF: 2663323
* WorldCat: viaf-2663323

 |
**פרס לנין** (ברוסית: **Ленинская премия**), היה אחד הפרסים החשובים והיוקרתיים בברית המועצות. הפרס הוענק על תרומות יוצאות דופן במדע, אמנות, ספרות, ארכיטקטורה והישגים טכנולוגיים. הפרס נקרא על שם מנהיגה הראשון של ברית המועצות ולדימיר לנין והוענק ביום הולדתו של לנין, ה-22 באפריל.
הפרס הוענק רק לאזרחי ברית המועצות, וכלל מדליה לענידה על הבגד, דיפלומה ותעודה שהעניקה למציג אותה זכויות יתר שונות (כגון נסיעה בחינם בתחבורה הציבורית), וסכום כסף שהשתנה במשך השנים.

הפרס נוסד על פי החלטת נשיאות הסובייט העליון ב- 23 ביוני 1925, והוענק עד שנת 1934. בין השנים 1935-1956, לא הוענק הפרס, בשל ייסודו של פרס סטלין, על שמו של יוסיף סטלין. ב-15 באוגוסט 1956, עם ביטול הפרס על שם סטלין וכחלק ממדיניות הדה-סטליניזציה בברית המועצות, חודשה הענקת הפרס, והוא הוענק כל שנה זוגית עד שנת 1990. בשנת 1957 הוענקו פרסי לנין עבור עבודות מדעיות מצטיינות, מבנים ארכיטקטוניים וטכניים, המצאות ששולבו בכלכלה הלאומית, תהליכים טכנולוגיים וכו'. כמו כן הוענקו פרסי לנין על עבודות ספרות ואמנות מצטיינות. במרץ 1960 הוענקו פרסי לנין בתחום העיתונאות.

עם קריסת ברית המועצות וכינונה מחדש של הפדרציה הרוסית בוטל הפרס רשמית בשנות התשעים של המאה העשרים. 

פרס לנין שונה מפרס לנין לשלום המוענק לאזרחים מחוץ לברית המועצות, על מאמציהם בהשכנת שלום. פרס לאומי נוסף הוא פרס ברית המועצות. מספר אישים קיבלו את שני הפרסים: פרס לנין ופרס ברית המועצות.

קישורים חיצוניים
----------------

ויקישיתוף מדיה וקבצים בנושא **פרס לנין** בוויקישיתוף

הערות שוליים
------------

1. ↑  Ленинская премия, Энциклопедия Коммунист.Ru

|  |  |
| --- | --- |
| בקרת זהויות עריכת הנתון בוויקינתונים | 
* NDL: 00966642

 |
**אסתר בנבסה** (בצרפתית: Esther Benbassa; נולדה ב-27 במרץ 1950) היא היסטוריונית ופוליטיקאית צרפתייה-טורקית-ישראלית. היא מחברת ספרים רבים בנושא מדעי היהדות, והיא חברה בסנאט הצרפתי, שם היא מייצגת את פריז. לאחר מספר דיווחים בעיתונות הצרפתית אשר האשימו אותה בבריונות בכמה מעוזריה וחניכיה הפרלמנטרים, היא הודחה מקבוצתה "הירוקים", שם הייתה סגנית הנשיא.

קורות חיים
----------

אסתר בנבסה נולדה ב-27 במרץ 1950 באיסטנבול שבטורקיה. היא עלתה לישראל בגיל 15 וסיימה את לימודיה באוניברסיטת תל אביב בשנת 1972. היא עברה לצרפת באותה השנה והפכה לאזרחית צרפתייה בשנת 1974. היא קיבלה שני דוקטורטים, דוקטורט מאוניברסיטת פריז השמינית ודוקטורט נוסף מאוניברסיטת פריז השלישית, ובנוסף מחזיקה פוסט-דוקטורט מהאוניברסיטה העברית בירושלים. היא בעלת אזרחות טורקית, ישראלית וצרפתית.

בנבסה נשואה לז'אן-כריסטוף אטיאס.

קריירה
------

בנבאסה מחברת ספרים רבים בנושא ההיסטוריה היהודית.

היא הייתה פרופסור במרכז הלאומי למחקר מדעי בשנים 1989 עד 2000, ופרופסור להיסטוריה של יהדות מודרנית באוניברסיטת אקול פראטיק דה אוטז אטיד בשנים 2000 עד 2018.

בשנת 2002 ייסדה את מרכז אלברטו-בנבניסטה ללימודים ספרדיים וללימודי ההיסטוריה החברתית-תרבותית של היהודים, והייתה מנהלתו עד 2018.

כאינטלקטואלית, בנבסה לוקחת חלק פעיל בדיונים ציבוריים ומפרסמת באופן קבוע מאמרים בעיתונים בצרפת ובאינטרנט. היא מעורבת במיוחד במאבקים בגזענות ובאפליה, והיא ייסדה את "אנסמבל פארי דו ויורה", פסטיבל תרבות שנתי.

בנבסה מכהנת כחברת הסנאט הצרפתי מאז 2011, שם ייצגה את עמק המארן בין השנים 2011 עד 2017 ואת פריז מ-2017 עד היום. בשנת 2011 היא תמכה בהצעת חוק המאפשרת לתושבי חוץ בצרפת להצביע בבחירות המקומיות.

בנבסה היא אבירת מסדר ההצטיינות הלאומי של לגיון הכבוד. בשנת 2005 היא זכתה בפרס זליגמן נגד גזענות מטעם קרן זליגמן ובשנת 2008 היא זכתה בפרס גיזוט מטעם האקדמיה הצרפתית.

קישורים חיצוניים
----------------

ויקישיתוף מדיה וקבצים בנושא **אסתר בנבסה** בוויקישיתוף
* 

* אתר האינטרנט הרשמי של אסתר בנבסה
* אסתר בנבסה, ברשת החברתית טוויטר

* אסתר בנבסה, ברשת החברתית Goodreads
* אתר רשמי
* אתר פוליטי
* אסתר בנבסה, דף שער בספרייה הלאומית

הערות שוליים
------------

1. 1 2  Benbassa: "j'ai été une étrangère", LEFIGARO, ‏2011-12-08 (בצרפתית)
2. 1 2 3  Mme Esther Benbassa, sénatrice de Paris (Ile-de-France) - Sénat, www.senat.fr
3. 1 2 3 4  Esther Benbassa, www.centrealbertobenveniste.org
4. ↑  English Summary (ב־)
5. ↑  Esther BENBASSA | Académie française, www.academie-francaise.fr

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007258557905171
* BIBSYS: 90821877
* BNE: XX852770
* BnF: cb120408594 (data)
* CANTIC: a11022279
* GND: 122375440
* ISNI: 0000 0001 2127 2935
* LCCN: n85068871
* NKC: mub2018999971
* NTA: 072057947
* SUDOC: 028607074
* VcBA: 495/184558
* VIAF: 34474611
* WorldCat: lccn-n85068871

 |
**מחלף משמר הגבול** הוא מחלף שנמצא סמוך לעיר חריש וקיבוץ ברקאי. המחלף החליף את צומת משמר הגבול שחיבר בין כביש 65 לכביש 574.

עלות הקמת המחלף הסתכמה ב-600 מיליון שקלים, המחלף מצטרף לשורה של פתרונות תחבורתיים שיוקמו על מנת להקל על עומס התנועה ביישוב, מלבד מחלף משמר הגבול יוקם מחלף חריש, שיחבר את שכונות דרום חריש לכביש 6, תבנה תחנת הרכבת חריש, יורחב כביש 611 ויוקמו מספר מסופי אוטובוסים ברחבי היישוב.

היסטוריה
--------

עוד ב־2016 פורסמה תוכנית של משרד התחבורה בה פורטו הפרויקטים העתידים להיבנות בישראל בשנים הקרובות, בהם היו הקמתם של מחלף משמר הגבול, מחלף בני ברית, מחלף ציפורי, מחלף יפתחאל, שיוקם כהכנה להקמת הרכבת הקלה בין חיפה לנצרת, סלילת כביש 200, כביש 16 וכביש 423 ועוד.

ביולי 2018 אושרה התוכנית להקמת המחלף, יחד עם מחלפים וכבישים חדשים נוספים באזור השרון.

בספטמבר 2018 החלו העבודות המקדימות להקמת המחלף שיוקם לאחר שצומת חריש יועתק כ־30-40 מטרים מערבה.

פחות מחודש לאחר תחילת העבודות להקמת המחלף התגלתה עיר עתיקה בת כ־5,000 שנים בחפירות שבוצעו מטעם רשות העתיקות. שטח העיר בשיאה היה כ־650 דונמים והתגוררו בה כ־6,000 בני אדם.

במאי 2019 פורסם כי הסתיים שלב העבודות המקדימות והחל שלב בו הקבלן של המחלף (חברת סולל בונה) תחל בעבודות על הקמת המחלף עצמו, יחלו ההרמות של הנציבים, יונחו הפלטות של הגשר ויסלל הכביש שימש את המחלף.

בלילה שבין 18–19 בפברואר 2022 נפתח המחלף לתנועה.

מלבד הקמת הפרויקט יבוצעו עבודות נוספות באזור המחלף בהם בין היתר הסטה של נחל עירון וכן מתן אפשרות להוספת פרויקטים נוספים באזור המחלף בהם סלילת נתיב תחבורה ציבורית בכביש 65 וכן כבישי גישה לפארק התעשייה עירון שעתיד להיבנות בסמוך למחלף.

גלריה
-----

* 
*

קישורים חיצוניים
----------------

ויקישיתוף מדיה וקבצים בנושא **מחלף משמר הגבול** בוויקישיתוף

הערות שוליים
------------

1. ↑  עופר פטרסבורג, התוכנית של משרד התחבורה לשיפור תשתיות הכבישים, באתר ynet, 21 באוגוסט 2016
2. ↑  שירלי שני, חריש: החלה הקמת המחלף החדש שיחבר את העיר לכביש 6, באתר כלכליסט, 23 ביולי 2018
3. ↑  עדן אורן, הצצה ראשונה לתכנון המחלף החדש על כביש 65 שצפוי להיפתח בשנת 2021, באתר חריש סיטי, ‏7 באוקטובר 2018
4. ↑  יורי ילון, ‏"ניו יורק בת 5,000 שנה" נחשפה בשרון, באתר ישראל היום, 6 באוקטובר 2019
5. ↑  לידור שקד, עדכון מהשטח: כך נראות העבודות להקמת המחלף החדש, באתר חריש24, ‏16 במאי 2019
6. ↑  אודי עציון, נתיבי ישראל תפתח לתנועה את מחלף משמר הגבול סמוך לחריש, באתר ynet, 18 בפברואר 2022
7. ↑  פרויקט הקמת מחלף חריש נכנס לשלב הביצוע, באתר עיריית חריש, ‏3 במרץ 2020

|  |  |  |
| --- | --- | --- |
| **הקודם**:**צומת פרדס חנה-כרכור** | **מחלפים וצמתים בכביש 65** | **הבא**:**מחלף עירון** |
**מן השירה היהודית העממית** (אופוס 79) הוא מחזור שירים אומנותיים (ליד) (אנ') לסופרן, מצו-סופרן (אנ'), טנור ופסנתר או תזמורת מאת דמיטרי שוסטקוביץ'. מחזור הלידר מבוסס על שירי עם יהודיים, אשר לוקטו על ידי י. דוברושין ו-א. יודיטסקי, ונערכו על ידי י.מ. סוקולוב (גוסליטיזדת, 1947).

רקע
---

היצירה הולחנה בסתיו 1948, לאחר הוקעתו של שוסטקוביץ' כ"פורמליסט" באותה השנה. מצבו של שוסטקוביץ' והאנטישמיות הרשמית של התקופה הפכה את הבכורה הציבורית לבלתי אפשרית לקיום עד 15 בינואר 1955, בה היא בוצעה על ידי שוסטקוביץ' עצמו יחד עם נינה לבובנה דורליאק, זרה דולוקהאנובה (אנ') ואלק מסלניקוב. לפני הבכורה היצירה הושמעה במספר הופעות פרטיות.

מחזור הלידר הוא רק אחד מבין יצירות רבות מאת שוסטקוביץ' בהן שולבו אלמנטים של מוזיקה יהודית; הוא אמר שהוא נמשך לכך שמדובר ב"מנגינה עליזה באינטונציות עצובות".

מוזיקה וביצוע
-------------

### מבנה

מחזור הלידר מכיל 11 שירים:

1. The Lament of the Dead Child - קינתו של ילד מת
2. The Thoughtful Mother and Aunt - האם והדודה המתחשבות
3. Lullaby - שיר ערש
4. Before a Long Parting - לפני פרידה ממושכת
5. A Warning - אזהרה
6. The Abandoned Father - האב הנטוש
7. The Song of Misery - שיר הצער
8. Winter - חורף
9. A Good Life - חיים טובים
10. The Young Girl's Song - שירה של נערה צעירה
11. Happiness - אושר

קישורים חיצוניים
----------------

**הביצועים המקוריים**

* ליד 1, סרטון באתר יוטיוב
* ליד 2, סרטון באתר יוטיוב
* ליד 3, סרטון באתר יוטיוב
* ליד 4, סרטון באתר יוטיוב
* ליד 5, סרטון באתר יוטיוב
* ליד 6, סרטון באתר יוטיוב
* ליד 7, סרטון באתר יוטיוב
* ליד 8, סרטון באתר יוטיוב
* ליד 9, סרטון באתר יוטיוב
* ליד 10, סרטון באתר יוטיוב
* ליד 11, סרטון באתר יוטיוב
* מקור מילים ברוסית
* מקור מילים באנגלית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007581390405171
* LCCN: n86856418
* MusicBrainz work: f34c1554-cb5b-449c-9cfc-1f92eb5132a0
* WorldCat (עם LCCN): n86-856418

 |
**אסתר בן צור-ויסליצר** (נולדה ב-1 באפריל 1935) היא שחיינית ישראלית בעבר. אלופת ישראל, שיאנית ישראל, אלופת המכביה ושיאנית המכביה.

ביוגרפיה
--------

נולדה וגדלה בחיפה. בת יחידה לאביה מקס, שעבד ב"חרות" ולאמה אירנה, שעבדה כעובדת סוציאלית בעיריית חיפה. היא למדה לשחות לבד, בגיל 9 בבריכת בת גלים, תוך כדי שהתבוננה בלימודי השחיה שהעביר המדריך בן ציון. לאחר מכן, החלה להתאמן בצורה מסודרת בקבוצת "הפועל חיפה" בהדרכת צבי רסנר.

במכביה השלישית, שנערכה בשנת 1950, זכתה בן צור במדליית הארד במשחה ל-200 מטר חזה בשיא אישי חדש של 3:42.2 דקות, אחרי עליזה וירץ (3:32.2 דקות).

במכביה הרביעית, שנערכה בשנת 1953, זכתה בן צור במדליית הזהב במשחה ל-100 מטר פרפר בשיא יסוד של המכביה ובשיא ישראלי חדש של 1:40.2 דקות, לפני חרלובסקי מדנמרק (1:41.7 דקות) וג'יין מאנגליה (1:46 דקות), שיפור לשיאה הישראלי הקודם שעמד על 1:51 דקות.

חיים אישיים
-----------

בשנת 1952 נישאה למרדכי בן צור. לזוג שלושה ילדים וכן נכדים ונינים. התגוררה מספר שנים בקריית טבעון ועבדה כמזכירה במכללת אורנים.

בן צור מתגוררת בחיפה.

קישורים חיצוניים
----------------

* ספורט, על המשמר, 30 בספטמבר 1951
* ספורט, על המשמר, 14 באוקטובר 1951
* שחייה, דבר, 14 באוקטובר 1951
* ספורט, על המשמר, 10 באוגוסט 1952
* ספורט, על המשמר, 17 באוגוסט 1952
* ספורט, על המשמר, 14 בספטמבר 1952
* אליעזר רואי, הישגי השחייה הישראלית בשנת 1952, דבר, 31 באוקטובר 1952
* טבלאות ושיאים של השגי 6 המכביות ושל ישראל, מעריב, 22 באוגוסט 1965 (עקב טעות סופר, מוזכרת שם כ"בן **ד**ור")
* ענף השחייה - ציוני דרך בהתפתחותו

הערות שוליים
------------

1. ↑  תוצאות המכביה, על המשמר, 4 באוקטובר 1950
2. ↑  ענף השחייה - ציוני דרך בהתפתחותו
3. ↑  במכביה ה-4, דבר, 28 בספטמבר 1953
**מינוי** הוא הצטרפות, פעמים רבות תמורת תשלום, לקבלת שירות מסוים, כגון קבלת עיתון, שאילת ספרים בספרייה, קבלת זכות גישה לאתר אינטרנט, קבלת זכות לשירות תיקונים, קבלת משלוח של לחמניות מדי בוקר וכדומה. המינוי הוא לתקופה קצובה מראש או מתחדש מדי תקופה. ניתן להבחין בין מינויים לפי משך הזמן של המינוי: מינוי יומי, מינוי שבועי, מינוי חודשי, מינוי חצי שנתי, מינוי שנתי, מינוי חודשי מתחדש, ומינוי לכל החיים. מינוי חודשי מתחדש הוא מינוי בו מדי חודש נלקח כסף מחשבון הבנק של בעל המינוי, בהתאם להרשאה שניתנה מראש. מינוי לכל החיים הוא המינוי הארוך ביותר ומחירו בדרך כלל הגבוה ביותר. 

המינוי בנוי על מודל עסקי לפיו הלקוח מתחייב לשלם מינוי כדי לקבל גישה למוצר או שירות. חלוצי המודל היו המגזינים והעיתונים, אולם השיטה התפתחה לתחומים רבים ולאתרי אינטרנט. שירותים שונים, כגון קבלת עדכון יומי בדואר אלקטרוני או ב-RSS, ניתנים פעמים רבות חינם, אך דורשים הרשמה. 

בדרך כלל מוצר או שירות הנמכר למנויים ניתן גם לרכישה בודדת, אך יש שירותים הניתנים למנויים בלבד. מבחינת משווק המוצר, מכירה למנוי מבטיחה לו התחייבות רכישה לתקופה ארוכה (בהשוואה לרכישה בודדת), ולכן מאפשרת לו להציע מחיר נמוך יותר למינוי, מחיר ההולך ופוחת ככל שהתחייבות המינוי היא לטווח ארוך יותר. מבחינת הצרכן, המחיר הנמוך הופך את רכישת המינוי לאטרקטיבית. 

תעשיות המשתמשות במודל זה כוללות טלוויזיה בכבלים, ספקי טלוויזיה בלוויין עם ערוצי טלוויזיה בתשלום, רדיו בלוויין, חברות טלפון, חברות טלפונים סלולריים, ספקי אינטרנט, ספקי תוכנה, ספקי פתרונות עסקיים, חברות שירותים פיננסיים, מועדוני כושר, מגזינים וכתבי עת אקדמיים ועוד.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **מנוי** |

* מינוי ומנוי, באתר האקדמיה ללשון העברית
* צאלה קוטלר, ‏התרגלתם לקבל הכל בחינם? בקרוב תשלמו על זה, באתר גלובס, 25 במאי 2018

|  |  |
| --- | --- |
| בקרת זהויות עריכת הנתון בוויקינתונים | 
* GND: 4141079-8

 |
**צב ראשתן מדגסקרי** (שם מדעי: *Erymnochelys madagascariensis*) הוא מין צב ממשפחת הפודוקנמיים המצוי רק במערב מדגסקר והוא המין היחיד מסוגו. אוכלוסיית צב זה כמעט נכחדה לחלוטין עקב ציד ועקב שימוש לתרופות מסורתיות סיניות. איומים נוספים על הצב הם מלכודות דגים בעלות קרסים, רשתות חזקות וכן פיתוח קרקע הפוגע בנהרות. צב זה הוא אחד מ-25 מיני הצבים שבסכנת הכחדה חמורה, לפי הארגון "Turtle Conservation Funds"‏ (TFC).

הצב מגיע לאורך 50 ס"מ והוא אחד מהגדולים שבבני משפחתו. הוא בעל שריון חום-ירקרק, לעיתים עם כיסוי אצות וגוף וראש מגודל בצבע אפור כהה עד ירקרק. הבטן כתומה והרגליים קצרות. הצב אינו יכול להכניס את הראש לשריון.

הוא חי רק באגמים ונהרות איטיים באזור השפלות של מערב מדגסקר והצעירים מצויים במים רדודים מאוד, שם יש פחות טורפים. הצבים ניזונים מצמחייה מימית ופירות והצעירים ניזונים מיצורי מים קטנים.

קישורים חיצוניים
----------------

ויקישיתוף מדיה וקבצים בנושא **צב ראשתן מדגסקרי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ARKive
* ITIS
* NCBI
* GBIF
 |

הערות שוליים
------------

1. ↑  צב ראשתן מדגסקרי באתר הרשימה האדומה של IUCN
**ג'יימס בלפור** (באנגלית: **James Balfour**‏; 1775 – 19 באפריל 1845) היה בעל אדמות ופוליטיקאי סקוטי. הוא היה אב של הציירת מרי בלפור הרברט וסבו של ארתור בלפור.

ביוגרפיה
--------

ג'יימס בלפור נולד בסביבות 1775 למשפחת משפטן. בשנת 1795 לאחר סיום לימודי חשבונאות הוא נסע למדרס וכיהן במספר תפקידים בחברת הודו המזרחית הבריטית. לאחר מספר שנים נשלח בחזרה לבריטניה בעקבות בעיות משמעת. בשנת 1802 חזר להודו ונכנס לתחום העסקים. בשנת 1806 ג'יימס בלפור ושותפו בעסקים הצליחו לזכות בחוזה אספקת סחורות לצי המלכותי. העסק היה מוצלח וגם אחרי שבלפור חזר לבריטניה חברתו המשיכה להתקיים ולתת שירותים לצי.

בשנת 1815 בלפור חזר לסקוטלנד והתחתן תוך זמן קצר. הוא רכש מספר אחוזות בסקוטלנד ובית בלונדון. במהלך שנות ה-20 של המאה ה-19 הוא בנה למשפחתו בית חדש.

בשנת 1820 התפנתה משרה של חבר פרלמנט ובלפור היה מועמד אך הפסיד בבחירות. בבחירות שנערכו בשנת 1826 הצליח להיבחר והיה חבר פרלמנט עד שהפסיד בבחירות בשנת 1835.

לאחר סיום הקריירה הפוליטית ג'יימס בלפור חזר לביתו בסקוטלנד ונפטר בגיל 70 בשנת 1845.

בבעלות המשפחה הייתה אחוזה משפחתית עד שבמאה ה-20, בעקבות השקעות כושלות, המשפחה נאלצה למכור אותה.

קישורים חיצוניים
----------------

* ביוגרפיה
* פעילות פרמנטרית
באלגברה ליניארית, **מינור** של מטריצה ריבועית נתונה הוא המטריצה המתקבלת ממחיקת שורות ועמודות במספר שווה. את המטריצה המתקבלת ממחיקת השורה ה-i והעמודה ה-j ב-A, מסמנים ב-{\displaystyle A[i,j]} או ב-A\_{{ij}}. לעיתים מעדיפים להגדיר מינור דווקא כדטרמיננטה של מטריצה זו. לדוגמה, עבור המטריצה {\displaystyle A={\begin{pmatrix}1&4&7\\3&0&5\\-1&9&11\\\end{pmatrix}}}, 
המינור {\displaystyle A\_{13}} שווה למטריצה {\displaystyle {\begin{pmatrix}3&0\\-1&9\\\end{pmatrix}}}, או (לפי ההגדרה השנייה) שווה לסקלר {\displaystyle {\begin{vmatrix}3&0\\-1&9\\\end{vmatrix}}=27}.

אם השורות והעמודות הן בעלות אותם מספרים סידוריים, המינור הוא **מינור ראשי**, למשל עבור המטריצה A המוזכרת לעיל, המינורים הראשיים (לפי ההגדרה הראשונה) שלה הם {\displaystyle A\_{11}={\begin{pmatrix}0&5\\9&11\\\end{pmatrix}},\ A\_{22}={\begin{pmatrix}1&7\\-1&11\\\end{pmatrix}},\ A\_{33}={\begin{pmatrix}1&4\\3&0\\\end{pmatrix}}}.

אחד השימושים העיקריים של מינורים הוא בנוסחת קרמר, המאפשרת לחשב את המטריצה ההפכית למטריצה נתונה, באופן הבא: {\displaystyle (A^{-1})\_{ij}={\frac {(-1)^{i+j}\det(A[j,i])}{\det(A)}}} [דרושה הבהרה] (נוסחה זו מתקבלת גם מן המשפט המרכזי עבור המטריצה המצורפת). שימוש נוסף הוא שיטת חישוב לדטרמיננטה הנקראת "פיתוח לפי מינורים".

ראו גם
------

* דטרמיננטה
* מטריצה מצורפת

קישורים חיצוניים
----------------

* מינור, באתר MathWorld (באנגלית)
**צב מקורה אדום-כתר** (שם מדעי: *Batagur kachuga*) הוא מין של צב מהמשפחה צבי בריכה החי באגמים ונהרות בדרום אסיה ומצוי בסכנת הכחדה חמורה. תפוצתו בעבר השתרעה לאורך נפאל, צפון הודו, בנגלדש בסמוך לגדות הגנגס, ואולי גם בורמה אך עקב הרס מקומות מחייתו, בניית סכרים, זיהום מים, ציד לאכילת בשרו, טביעה ברשתות דיג ופגיעה בביציו מספריו בטבע הידלדלו בידי אדם ובידי תנים. כיום ככל הנראה ישנם רק 400 פרטים בוגרים של הצב אך ממשלת הודו החלה לפתח תוכנית שימור עבורו. מרכז בו רוב צבים אלו מצויים הוא במקלט הלאומי צ'מבל (National Chambal Sanctuary) שליד נהר צ'מבל במאדהיה פרדש, הודו.

מאפיינים
--------

זהו צב מים גדול באורך של עד 56 ס"מ ומשקל של עד 25 ק"ג, כשהזכרים קטנים יותר מהנקבות. הצב בעל צוואר ארוך אדום ומפוספס בפסים לבנים לאורכו והראש צהוב אך צבוע באדום בכיפתו עם צידיים כחולים ועוד שני פסים כחולים במרכז לצד העיניים. הצב בעל מקור נוקשה וחוטם המזכיר חוטם של צב רך. השריון חום אפרפר עם סימנים כתומים והוא נמוך ועגלגל. השריון נוטה החוצה גבוה יותר מהרגליים הקדמיות ולחלק מהצוואר, מה שנתן לו את השם "מקורה". הרגליים קצרות ובעלות קרומי שחייה.

צב זה מותאם לחיים במים אך נוטה להתחמם בשמש על גדות הנהר ועל סלעים בקבוצות. הוא ניזון מתחת למים בעיקר מצמחי מים שונים. הנקבות מטילות 11–30 ביצים בחולות שעל גדת הנהר.

קישורים חיצוניים
----------------

ויקישיתוף מדיה וקבצים בנושא **צב מקורה אדום-כתר** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ARKive
* ITIS
* NCBI
* GBIF
 |

הערות שוליים
------------

1. ↑  צב מקורה אדום-כתר באתר הרשימה האדומה של IUCN
הכומר **ג'יימס בולוור** (באנגלית: **James Bulwer**‏; 21 במרץ 1794 – 11 ביוני 1879) היה אספן, חוקר טבע, אמן וקונכולוג אנגלי. הוא היה חבר קרוב ופטרון של ג'ון סל קוטמן. הוא היה חבר בבית הספר לציירים באסכולת נוריץ'.

ביוגרפיה
--------

בולוור נולד באיילשאם בנורפוק, בנם של ג'יימס בולוור ומרי סימן, והוטבל על ידי הוריו ב־23 במרץ 1794, בכנסיית הקהילה של העיר. הוא למד במכללת ישו בקיימברידג'. בתקופת שהותו בקיימברידג' הוא לקח שיעורי רישום מאמן הנוף המפורסם ג'ון סל קוטמן והפך לעמית של אגודה לטבע בשל התעניינותו ברכיכות.

בשנת 1818 הוא עלה בדרגות בהיררכיה של הכנסייה. הוא עבר מדבלין, לבריסטול בשנת 1831 ולסנט ג'יימס, פיקדילי בשנת 1833. הוא בילה כמה חורפים בנסיעות בספרד, פורטוגל ובאיי מדיירה, לפעמים בחברת הפילוסוף והנוסע אלפרד ליאל.

באביב 1825 אסף בולוור ציפור ים לא ידועה באיי מדיירה. שבשנת 1828 קיבלה את השם על שמו.

בולוור עזב את לונדון בשנת 1839 וחזר לנורפוק, והפך לכומר של בליקלינג הול ומאוחר יותר של הונוורת'.

הוא חידש את היכרותו עם ג'ון סל קוטמן כאשר בניו למדו בבית הספר וכמה משרטוטיו של ספרד ומדיירה עוררו השראה לציורי צבעי המים של קוטמן.

בנו ג'יימס רדפורד בולוור הפך לעורך דין וחבר פרלמנט וגם שיחק בקריקט ממדרגה ראשונה.

גלריה
-----

* קתדרלה במדירה קתדרלה במדירה
* פונחל, מדירה פונחל, מדירה
* טירת הפיסגה טירת הפיסגה
* פורטו סנטו פורטו סנטו

קישורים חיצוניים
----------------

ויקישיתוף מדיה וקבצים בנושא **ג'יימס בולוור** בוויקישיתוף

הערות שוליים
------------

1. ↑  Moore, Andrew W. (1985). The Norwich School of Artists. HMSO/Norwich Museums Service.
2. ↑  "Bulwer, James (BLWR814J)"

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 6704 8579
* LCCN: nr97000138
* RKD: 14018
* ULAN: 500031172
* VIAF: 24503533
* WorldCat: lccn-nr97000138

 |
**קת'רין ס' מקינלי** (באנגלית: **Kathryn S. McKinley**; נולדה ב-10 בינואר 1962) היא מדענית מחשבים אמריקאית, המתמחה באלגוריתמי מהדרים, שפות תכנות עיליות, מערכות זמן ריצה וארכיטקטורות מחשב. מקינלי הייתה סגנית CRA-Women, איגוד לקידום נשים בתחום מחקר המחשוב, בשנים 2011–2014.

ביוגרפיה
--------

מקינלי קיבלה תואר ראשון במדעי המחשב והנדסה מאוניברסיטת רייס בטקסס ב-1985. לאחר מכן המשיכה לתואר שני ב-1990 ותואר דוקטור ב-1992 באותה אוניברסיטה, בעבודה משותפת עם קן קנדי.

ב-1993 החלה להרצות בפקולטת מדעי המחשב באוניברסיטת מסצ'וסטס אמהרסט, וקודמה לדרגת פרופסור חבר ב-1999. ב-2001 עברה לאוניברסיטת טקסס באוסטין וב-2010 קודמה לדרגת פרופסור במדעי המחשב. במאי 2011 הצטרפה לחברת מיקרוסופט מחקר כחוקרת ראשית.

החל מהעשור השני של המאה ה-21 עוסקת מקינלי בפיתוח מהדרים שמאפשרים למתכנתים להשתמש בשפות תכנות עיליות ושפות חדישות מבלי לאבד משאבי כוח על ידי שימוש במעבדים חד-ליבה ומרובי-ליבה, עם דגש על היררכיית וניהול זיכרון.

מקינלי חברה בוועידת DARPA ISAT ובוועדת CRA מ-2012, במרכז להערכת חקר המחשוב CERP-CRA מ-2013, ב-IEEE Micro top-picks מ-2014. השתתפה בוועידות ASPLOS 2014 ו-MICRO 2013. כיהנה כראש הוועידות ASPLOS 2004, PACT 2005, PLDI 2007, ISMM 2012, CGO 2013. כן שימשה כעוזרת עורך ACM Transactions on Programing Languages Systems (‏TOPLAS) בשנים 2008–2011. חברה באיגודים ACM ו-IEEE.

ב-14 בפברואר 2013 העידה מקינלי בשם חברת מיקרוסופט יחד עם אד לאזוסקה (UW) וקלי גאית'ר (מרכז מחשוב מתקדם של טקסס) בתת-ועדת המחקר והוראת המדעים של ועדת המדע, חלל וטכנולוגיה של בית הנבחרים של ארצות הברית, בנוגע ליצירתיות בטכנולוגיית המידע. העדות התמקדה במערכת האקולוגית האקדמית, תעשייתית וממשלתית אשר מנהיגה חידושים בענף טכנולוגיית מידע (IT); הצורך בהשקעות בתחומי עניין מסוימים כגון Big Data, פרטיות, מערכות מאובטחות וביצועי מחשוב; והצורך בהגדלת הגיוון והגדלת מספר העובדים האמריקאים כדי לקדם יצירתיות ולעמוד בדרישות המחשוב.

ב-2006 הוענק לה תואר מדען מובחר מטעם ACM. ב-2011 הוענק לה תואר ACM SIGPLAN על שירות יוצא דופן. כן הוענקו לה פרס NSF Carreer, חמישה פרסי IBM פקולטיים על מאמרים טובים ביותר, ופרס C-ACM על מחקר בולט. ב-2012 זכתה בפרס על השפעה מרבית של עבודתה משנת 2002 מטעם OOPSLA. ב-2012 זכתה גם בפרס SIGPLAN Programming Languages Award בשל תרומתה ל-Jikes RVM. כן זכתה ב-2012 בפרס IEEE Micro.

מקינלי נשואה לסקוטי סטרהאן ואם לשלושה ילדים.

קישורים חיצוניים
----------------

ויקישיתוף מדיה וקבצים בנושא **קתרין מקינלי** בוויקישיתוף

* קתרין מקינלי, באתר פרויקט הגנאלוגיה במתמטיקה
* קתרין מקינלי, באתר dblp
* דף המרצה של קת'רין ס. מקינלי, באתר אוניברסיטת טקסס
* קת'רין ס. מקנילי, באתר מיקרוסופט

הערות שוליים
------------

1. ↑  ברגר, זורן, מקינלי, "חשיבה מחודשת של הקצאת זיכרון", כנס SIGPLAN על תכנות מערכות מונחות עצמים, שפות ואפליקציות, (OOPSLA), ‏1–12, סיאטל, וושינגטון, נובמבר 2012

|  |  |
| --- | --- |
| בקרת זהויות עריכת הנתון בוויקינתונים | 
* ACM DL: 81100402805
* BIBSYS: 4070904
* DBLP: m/KSMcKinley
* GND: 1067790721
* ISNI: 0000 0003 9192 3574
* MGP: 110654
* NTA: 270485058
* SUDOC: 080411630
* VIAF: 285882761
* WorldCat: viaf-285882761

 |
**טבח ווצ'ין** היה טבח של 350 אזרחים סרבים בווצ'ין שבמדינה העצמאית של קרואטיה, על ידי הארגון הפשיסטי הקרואטי אוסטאשה ב-14 בינואר 1942, במהלך מלחמת העולם השנייה. הטבח בוצע כנקמה על פעולת צבא השחרור העממי של יוגוסלביה בפאפוק (אנ').

רקע
---

ב-12 בינואר 1942, בקרב ישיר בין הפרטיזנים לאוסטאשה, נהרגו חמישה אנשי אוסטאשה, ושניים נפצעו, כשאחד מהם מת מאוחר יותר.

הפרטיזנים נסוגו לפאפוק, ואנשי האוסטאשה חזרו לווצ'ין והמתינו לתגבורת מאוסייק, מבלישצ'ה (אנ') ומוירוביטיצה.

הטבח
----

ב-13 בינואר, כ-300 חיילי אוסטאשה ודומוברן (אנ') החלו בביזה ובשריפת בתים של סרבים. אזרחים שניסו להימלט או התנגדו נהרגו, וכל האחרים נעצרו ונלקחו לווצ'ין.

בראש השנה הסרבי (אנ'), 14 בינואר, החל הטבח הגדול ביותר של האוכלוסייה החפה מפשע בסלבוניה באותה תקופה. במהלך הטבח נהרגו בסך הכל 350 אזרחים.

לאחר הטבח
---------

למחרת, הועברו הגופות לקבר אחים שנחפר מזרחית לווצ'ין, לאורך נהר ווצ'ינקה.

ההשלכה המשמעותית ביותר של הטבח הייתה חיזוק תנועת הפרטיזנים באזור ווצ'ין וסלאטינה (קרואטיה). אף על פי שבמהלך 1941 ותחילת 1942 לא היו הרבה תושבים מקומיים שהשתתפו בהתנגדות אקטיבית לממשל הפשיסטי, בשל האיום הקיומי הגובר הצטרפו ליחידות הפרטיזנים מספר רב של סרבים מכפרי הסביבה.

בשנת 2007 הוקמה אנדרטה לזכר קורבנות הטבח.

הערות שוליים
------------

1. ↑  "Sjećanje na 350 nedužnih žrtava ustaškog terora". *Virovitica.net*.
2. ↑  "Komemoracija pobijenim srbima voćinskog kraja". Association of Descendants and Supporters of Victims of Complex of Death Camps NDH, Gospić-Jadovno-Pag 1941.
3. ↑  Škiljan, Filip (2010). "Stradanje Srba, Židova i Roma u virovitičkom i slatinskom kraju tijekom 1941. i početkom 1942. godine". *Scrinia Slavonica*. Hrvatski institut za povijest - Podružnica za povijest Slavonije, Srijema i Baranje. **X, 1**: 360–362. ISSN 1848-9109.
4. ↑  Kovačević, Antonije. "USTAŠKE PRETNJE SRBIMA U VOĆINU: Proći ćete kao '43". Ekspres.
5. ↑  "Bomba na spomen-obeležju žrtvama u Voćinu". mondo.